Giorgione

**Giorgione**, vl. menom **Giorgio Barbarelli da Castelfranco** (* okolo 1477/1478, Castelfranco Veneto – † 1510, Benátky) bol taliansky renesančný maliar. Je považovaný za zakladateľa benátskeho maliarstva 16. storočia.

V dejinách umenia patrí Giorgioneho dielo k najproblematickejším. Vzniklo v rozpätí iba desiatich rokov (1500 – 1510), v čase veľkých zmien v benátskom maliarstve, kedy intenzívnel prílev nových maliarskych námetov a techník.

## Život a dielo

O jeho živote je veľmi málo poznatkov. Nie je bezpečne dokázaný dátum jeho narodenia ani pôvod. Do povedomia svetovej verejnosti sa dostal najmä vďaka svojim dielam. Spomína sa iba v dvoch dobových dokumentoch z rokov 1507 – 1508. Prvý potvrdzuje, že namaľoval obraz pre Dóžov palác v Benátkach (ten však pri požiari paláca v roku 1577 zhorel) a v druhom sa uvádza, že namaľoval fresky na fasádu sídla nemeckých obchodníkov v Benátkach (tie sú okrem nepatrných zvyškov rovnako zničené).

Jeho spolupracovníkom na spomínaných freskách bol jeho súčasník Tizian, s ktorým sa spolu učili pravdepodobne v dielni Giovanniho Belliniho. Veľký význam pre jeho ďalší rast malo dielo Leonarda da Vinci, do kontaktu s ktorým prišiel v roku 1500 pri Leonardovom pobyte v Benátkach.

[left|230px|thumb|''[Spiaca Venuša (Giorgione)|Spiaca Venuša*, okolo 1510, olej na plátne, [[Galéria starých majstrov (Drážďany)|Galéria starých majstrov]], [[Drážďany]]. Dielo patrí k najznámejším obrazom vôbec]]Giorgoneho dielo je skromné, autorstvo mnohých obrazov, ktoré sa mu pripisujú, nie je isté. Znalec talianskeho umenia Marcantonio Michie vo svojich záznamoch z roku 1530 uvádza sedem Giorgioneho diel v benátskych súkromných zbierkach. O troch z nich existujú poznatky dodnes: ide o jeho najslávnejšie diela *Búrka*, *Traja filozofi* a *Spiaca Venuša*. Dva posledne spomínané obrazy pritom dokončili iní umelci – *Troch filozofov* [[Sebastiano del Piombo]] a *Venušu* Tizian. Niekedy pred rokom 1510 vznikol obraz *Koncert v prírode*, dnes vystavený v [[paríž]]skom [[Musée du Louvre|Louvri]].

I keď s Giorgioneho menom je spojené autorstvo iba niečo vyše dvadsiatich obrazov (z nich iba pri šiestich je jeho autorstvo bezpečne doložené), jeho výtvarný prejav bol taký silný, že i tento malý počet diel reprezentuje nástup obdobia vrcholnej [[Renesancia|renesancie]] v maliarstve nielen v Benátkach ale v celom Taliansku.

Presný dátum jeho smrti nie je známy. Zomrel predčasne na následky morovej nákazy. Od polovice 16. storočia už o Giorgionem chýbajú akékoľvek autentické záznamy.

== Výber z tvorby ==

[[Súbor:Giorgione 060.jpg|right|180px|thumb|*Chlapec so šípom*, okolo 1505, olej na dreve, [[Umeleckohistorické múzeum (Viedeň)|Umeleckohistorické múzeum]], [[Viedeň]]]]
* *Búrka*, 1506 – 1508, [[Gallerie dell’Accademia (Benátky)|Galleria dell'Accademia]], [[Benátky]]
* *Traja filozofi*, okolo 1509, [[Umeleckohistorické múzeum (Viedeň)|Umeleckohistorické múzeum]], [[Viedeň]]
* *Klaňanie troch kráľov*, [[Národná galéria (Londýn)|Národná galéria]], [[Londýn]]
* *Klaňanie pastierov*, 1505 – 1510, [[Národná galéria umenia (Washington)|Národná galéria umenia]], [[Washington (D.C.)|Washington]]
* *Judita*, okolo 1504, [[Ermitáž]], [[Petrohrad|Sankt Peterburg]]
* *Madona so svätcami*, okolo 1505, Katedrála, [[Castelfranco Veneto]]
* *Koncert v prírode*, 1508 – 1509, [[Musée du Louvre|Louvre]], [[Paríž]]
* *Spiaca Venuša*, okolo 1510, [[Galéria starých majstrov (Drážďany)|Galéria starých majstrov]], [[Drážďany]]
* *Šalamúnov súd*, 1500 – 1501, [[Galleria degli Uffizi]], [[Florencia]]
* *Laura*, okolo 1506, [[Umeleckohistorické múzeum (Viedeň)|Umeleckohistorické múzeum]], [[Viedeň]]

== Galéria obrazov ==

<gallery>
Accademia - La tempesta - Giorgione.jpg|*Búrka*, 1506 - 1508, olej na plátne, [[Gallerie dell’Accademia (Benátky)|Galleria dell'Accademia]], [[Benátky]]
Obrázok:Giorgione_-_Pala_di_Castelfranco.jpg|*Madona so svätcami*, okolo 1505, olej na dreve, Katedrála, [[Castelfranco Veneto]]
Obrázok:Giorgione 029.jpg|*Traja filozofi*, okolo 1509, olej na plátne, [[Umeleckohistorické múzeum (Viedeň)|Umeleckohistorické múzeum]], [[Viedeň]]
Obrázok:Fiesta campestre.jpg|*Koncert v prírode*, 1508 - 1509, olej na plátne, [[Musée du Louvre|Louvre]], [[Paríž]]
</gallery>

== Iné projekty ==



== Zdroje ==

* R. H. Johannsen, *Slávne maľby*, Slovart, Bratislava, 2004
* M. Levey, *Stručné dejiny maliarstva'', Tatran, Bratislava 1972

## Externé odkazy

Giorgione na Web Gallery of Art


Kategória:Narodenia v 1477
Kategória:Úmrtia v 1510
Kategória:Talianski maliari
Kategória:Renesanční maliari
Kategória:Úmrtia na mor